24/05/2017 | Administración LocalMunicipal
A Coruña
Oficialía Mayor
Bases reguladoras da convocatoria pública para cesión de uso de espazos no antigo cárcere provincial da Coruña para o desenvolvemento de proxectos de dinamización cultural e sociocultural, mediante concorrencia competitiva

En cumprimento da Resolución 7365/2017 do 18 de maio fanse públicas as seguintes: A presente convocatoria ten como obxecto regular a cesión do uso de espazos no antigo centro penitenciario provincial da Coruña para o desenvolvemento de proxectos inclusivos de dinamización cultural e/ou sociocultural. Con data de 15 de xaneiro de 2017 formalizouse un convenio de colaboración entre o Concello da Coruña e a Sociedade de Infraestructuras y Equipamientos Penitenciarios, S. M. E. (SIEP) para a cesión do dereito de uso sobre a finca do antigo centro penitenciario provincial da Coruña. En virtude deste convenio, a SIEP cedeu con carácter gratuíto ao Concello da Coruña o dereito de uso das citadas instalacións por un período de dous anos, prorrogables anualmente por mutuo acordo das partes. O Concello da Coruña queda obrigado a destinar as instalacións a usos sociocomunitarios e á realización de actividades culturais. A través desta convocatoria preténdese contribuír á recuperación para o uso cidadán dun edificio de características singulares e importante valor simbólico, promover a posta en marcha de modelos innovadores de xestión independente e colaborativa e incrementar a oferta de programas de dinamización e sociocultural da cidade. Entre estes últimos, a convocatoria pon especial énfase naqueles destinados á recuperación da memoria histórica, o apoio e posta en valor dos novos creadores locais e a promoción de actividades que non teñen lugar noutros espazos da cidade con carácter regular. A convocatoria adecúase ao disposto no Regulamento Orgánico de Participación Cidadá do Concello da Coruña, no artigo 233 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime xurídico das entidades locais, no capítulo II do título IV da Lei 33/2003, de 3 de novembro, do Patrimonio das Administracións Públicas e no artigo 25 da Lei 7/85, de 2 de abril, reguladora das bases do réxime local. Os espazos obxecto de cesión serán aqueles recollidos no documento anexo I que se xunta a estas bases de convocatoria. Dentro das instalacións habilitadas para uso público, resérvase o espazo detallado no anexo I para uso directo polo Concello da Coruña 4.1. Duración A cesión de uso dos espazos terá un prazo dun ano, prorrogable anualmente a solicitude do interesado e previo acordo expreso do Concello da Coruña.4.2. Causas de extinción O acordo de cesión pode extinguirse por:  Vencemento do prazo  Mutuo acordo  Revogación baseada no incumprimento por parte do cesionario do establecido nas presentes bases ou no proxecto de dinamización proposto  Resolución xudicial  Renuncia do cesionario  Caducidade  Disolución da entidade cesionaria  Extinción do dereito que o Concello da Coruña ostente sobre o inmoble  Causa de interese público apreciada polo Concello da Coruña ao obxecto de destinar o inmoble a outros usos considerados preferentes ou para fins de interese xeral A extinción da cesión non dará dereito á entidade cesionaria a ningún tipo de indemnización ou compensación económica.5.1. Requisitos dos solicitantes Poderán solicitar a cesión do uso de espazos da antiga Cárcere Provincial aquelas entidades sen ánimo de lucro que reúnan os seguintes requisitos:  Estar inscritas no Rexistro Municipal de Asociacións Coruñesas (REMAC)  Acreditar o cumprimento dos principios de igualdade e non discriminación, de acordo coa Instrución para a transversalidade de xénero do Concello da Coruña  Estar ao corrente no cumprimento das súas obrigas tributarias e coa Seguridade Social 5.2. Requisitos dos proxectos de dinamización a desenvolver Os proxectos de dinamización a desenvolver nos espazos cedidos do antigo Cárcere Provincial deberán cumprir os seguintes requisitos:  Contemplar un proxecto de gobernanza que garanta a máxima participación e pluralidade nos procesos de toma de decisión e dinamización das actividades.  Reservar un mínimo do 40% dos contidos da programación a accións destinadas á recuperación da memoria histórica, o apoio e posta en valor dos novos creadores locais e a promoción de actividades que non teñen lugar noutros espazos da cidade con carácter regular.  Garantir a apertura ao público durante un mínimo de 104 días ao ano e 4 horas ao día.  Respectar e contribuír a difusión dos valores da convivencia, a inclusión social, a igualdade entre persoas, o respecto á sustentabilidade ambiental e o comercio xusto.6.1. Réxime económico A cesión realízase a título gratuíto. A entidade cesionaria poderá cobrar unha tarifa pola participación nas actividades que organice, sempre e cando estas actividades formen parte do seu obxecto social e os ingresos obtidos estean destinados á cobertura dos custos da súa realización. Serán por cargo da entidade cesionaria todas as obrigas económicas derivadas da xestión dos dereitos de autoría dos participantes e actividades realizadas nas instalacións. Excepcionalmente, e previa autorización do Concello da Coruña, poderá realizarse a venda de produtos ou establecer servizo de ambigú ou similares por parte de entidades mercantís, no marco de feiras e outros eventos divulgativos.6.2. Mantemento Corresponde á entidade cesionaria sufragar os gastos derivados do mantemento ordinario das instalacións. A entidade cesionaria estará obrigada á conservación dos espazos cedidos, respondendo dos danos que poidan ocasionar os seus membros e as persoas usuarias das actividades, ben por acción ou por omisión, efectuando ao seu cargo, previa autorización do Concello da Coruña, as reparacións necesarias. A entidade cesionaria non poderá realizar nos espazos ningún tipo de obra sen a autorización expresa do Concello da Coruña. As obras ou actuacións realizadas quedarán en beneficio do ben inmoble, sen dereito a percibir ningún tipo de indemnización ou compensación económica pola súa realización. A contratación e abono dos subministros de electricidade e auga serán por conta do Concello da Coruña.6.3. Réxime de uso Conforme ao establecido no convenio de colaboración entre o Concello da Coruña e o SIEP, a cesión de uso estará destinada ao desenvolvemento dun proxecto de dinamización de actividades de carácter cultural, artístico, educativo, sociocultural e lúdico, sen fins comerciais e/ou lucrativos, entendéndose como tales as seguintes: - Actividades de artes vivas (danza, teatro, circo, música, etc.) tales como presentacións, investigacións, residencias, recitais, concertos ou audicións - Proxeccións audiovisuais - Cursos, reunións, talleres, xornadas ou seminarios - Charlas, conferencias, mesas redondas - Exposicións - Actividades recreativas e de animación - Servizos persoais e sociocomunitarios - Outros servizos análogos O Concello da Coruña resérvase o dereito a utilizar os espazos para a programación de actividades propias nos días en que non sexan utilizados ou o seu uso sexa compatible sempre previa coordinación coas entidade cesionarias. A realización das actividades e o seu calendario coordinarase co Concello da Coruña. O centro deberá permanecer pechado ao público entre as 22:00 e as 08:00 horas. Durante o horario de apertura ao público a entidade cesionaria deberá ter habilitado un sistema de control de entrada. No interior dos espazos cedidos, e dentro do respecto á autonomía da entidade cesionaria, non se poderán realizar actividades que contraveñan os principios de igualdade das persoas, polo que se prohibe a realización de actos de carácter violento, que atenten contra a dignidade da persoa ou discriminen a grupos por razón de raza, sexo, relixión, orientación sexual ou calquera outra condición ou circunstancia persoal ou social. Non se poderá realizar nos espazos cedidos ningún tipo de publicidade mercantil, entendendo por publicidade calquera comunicación que teña por obxecto promover, de forma directa ou indirecta, a compravenda de produtos ou contratación de servizos. Non está permitido o consumo de bebidas alcohólicas para os menores de idade nin o consumo de drogas en ningún caso. Non está permitido utilizar fornelos nin facer lumes nin barbacoas, no interior e no exterior.6.4. Outras condicións de uso A entidade cesionaria será responsable directa dos danos e prexuízos ocasionados a terceiros, causados polas persoas da entidade ou usuarias, ben por acción ou omisión. A entidade cesionaria obrígase a concertar unha póliza de seguros que cubra a responsabilidade civil e os posibles danos ocasionados no inmoble. A entidade cesionaria deberá acreditar o pago da póliza do seguro, cuxos recibos poderán ser requiridos en calquera momento polo Concello da Coruña. A entidade cesionaria terá todos os dereitos e obrigas inherentes a súa condición de empresaria do persoal a empregar, de acordo coa lexislación laboral e social aplicable, sen que en ningún caso o Concello da Coruña resulte responsable das relacións entre a entidade cesionaria e os seus traballadores. A entidade cesionaria comprométese a obter cantas licenzas e permisos requira o desenvolvemento das actividades a realizar nas instalacións. A entidade cesionaria obrígase ao estrito cumprimento da normativa en vigor ou que durante a vixencia da cesión se dite en relación coa prevención de riscos laborais e a seguridade en espectáculos e actividades recreativas. O Concello da Coruña resérvase a facultade de inspeccionar as instalacións obxecto de cesión para garantir que son usadas de acordo cos termos establecidos nas presentes bases e no proxecto presentado. A entidade cesionaria poñerá en coñecemento do Concello as incidencias relevantes producidas en relación co uso dos espazos nun prazo non superior ás 24 horas. A entidade cesionaria presentará trimestralmente unha memoria das actividades realizadas.6.5. Coordinación e seguimento Constituirase unha comisión mixta aos efectos do seguimento do acordo de cesión, que estará integrada por tres persoas representantes designadas pola entidade cesionaria e tres designadas polo Concello da Coruña, e que se reunirá cunha periodicidade trimestral.7.1. Lugar As propostas presentaranse, xunto coa documentación requirida, no Rexistro Xeral do Concello da Coruña ou por calquera outro medio previsto no artigo 16 da Lei 39/2015, do 1 de outubro, do procedemento administrativo común das Administracións Públicas.7.2. Prazo O prazo de presentación de propostas será de 45 días naturais, contados a partir do seguinte ao de publicación da convocatoria no Boletín Oficial da Provincia da Coruña.8.1. Documentación administrativa As entidades interesadas deberán presentar a seguinte documentación administrativa: a) Solicitude subscrita pola persoa que represente á entidade. b) Copia do NIF da persoa solicitante. c) Certificación do acordo do órgano competente da entidade da solicitude da cesión, a aprobación do proxecto de actividades e a manifestación de coñecemento e aceptación do contido das bases da convocatoria. d) Copia do NIF da entidade. e) Número de Rexistro Municipal de Asociacións Coruñesas (REMAC), estatutos e acta fundacional da entidade. f) Certificado do secretario da entidade no que conste o seu número de persoas socias ou afiliadas. g) Certificados acreditativos de que a entidade se atopa ao corrente no pago das súas obrigas tributarias co Estado e co Concello da Coruña e ao corrente das súas obrigas fronte á Seguridade Social, ou ben declaración responsable de acharse ao corrente no cumprimento das súas obrigas tributarias e fronte á Seguridade Social. h) Correo electrónico para comunicacións de trámite e requirimentos de documentación.8.2. Documentación técnica As entidades interesadas deberán presentar a seguinte documentación técnica relativa ao proxecto de intervención e de gobernanza: a) Título do proxecto. b) Proxecto de gobernanza, con indicación dos procesos de toma de decisións, protocolos de funcionamento e medios técnicos e humanos que se van destinar ao desenvolvemento do proxecto. c) Proxecto de dinamización, con indicación no proxecto das liñas de traballo ou eixos temáticos xerais da programación de actividades prevista, dos criterios e protocolos propostos para a selección das propostas artísticas e socioculturais a desenvolver, dos mecanismos empregados para a participación doutras entidades, colectivos etc. no proxecto. d) Proposta de sistema de avaliación, documentación, arquivo e memoria do proxecto. e) Proposta do plan semanal de usos e da proposta de calendario e horarios de apertura. f) Proxecto de comunicación, mediación social coa veciñanza. g) O modelo de relación co Concello. h) Proposta de contribución e difusión dos valores de convivencia, inclusión social, igualdade entre persoas, respecto e solidariedade ambiental e comercio xusto. i) Proposta de acondicionamento do edificio (accesibilidade, mobiliario, etc) indicando as fases de intervención e recursos destinados. j) Cartas de interese, de terceiras entidades ou colectivos informais, coa manifestación expresa do coñecemento do proxecto de gobernanza e de intervención, do apoio e do compromiso de participación e/ou colaboración. A selección da entidade cesionaria realizarase en base aos seguintes criterios de adxudicación: a) Calidade de proxecto de gobernanza: ata 30 puntos. b) Calidade do proxecto de dinamización: ata 30 puntos. c) Calidade do sistema de avaliación, documentación, arquivo e memoria do proxecto: ata 10 puntos. d) Horario e calendario de apertura ao público: ata 10 puntos. e) Calidade do proxecto de comunicación e mediación social: ata 20 puntos. f) Orixinalidade na proposta de relación co Concello: ata 10 puntos. g) Medios técnicos e humanos destinados ao desenvolvemento do proxecto: ata 15 puntos. h) Interese e diversidade de entidades que manifestan o seu compromiso de participación/colaboración no proxecto: ata 15 puntos. i) Contribución á difusión dos valores da convivencia, a inclusión social, a igualdade entre persoas, o respecto á sustentabilidade ambiental e ao comercio xusto: ata 20 puntos. j) Proposta de acondicionamento do edificio: ata 10 puntos. Para a avaliación dos proxectos presentados constituirase unha comisión de valoración integrada por un mínimo de tres persoas, que serán designados mediante resolución da Concelleira Delegada de Participación e Innovación Democrática.11.1 Negociación Cualificada a documentación xeral e emendados os defectos e/ou omisións observados, negociarase con todas as entidades solicitantes admitidas as condicións da cesión, tomando como base as propostas presentadas. Os aspectos que serán obxecto da negociación serán o proxecto de gobernanza, o proxecto de dinamización, a memoria e a documentación, o plan de comunicación, a proposta de acondicionamento do edificio e a proposta de días e horarios de apertura ao público e a posibilidade de fusionar a proposta coa proposta doutras entidades interesadas. A comisión de valoración poderá propor a máis de un candidato cando as propostas sexan compatibles e/ou fusionables.11.2. Adxudicación A adxudicación da cesión de espazos realizarase mediante resolución da Concelleira Delegada de Participación e Innovación Democrática.11.3. Prazo de resolución O prazo máximo de resolución e notificación da resolución é de 45 días naturais, contados a partir da data de finalización do prazo de presentación de solicitudes. O período utilizado para a emenda de deficiencias e/ou achega de documentos interromperá o citado prazo, ao amparo do establecido no artigo 22 da Lei 39/2015. A proposta de resolución provisional notificarase na páxina web municipal www.coruna.es e a través de correo electrónico. Concederase un prazo de dez días hábiles para presentar alegacións. A proposta de resolución definitiva notificarase aos interesados na forma prevista Lei 39/2015, do 1 de outubro, do procedemento administrativo común das Administracións Públicas.11.4. Formalización A formalización da cesión de uso e das súas condicións recollerase en documento, iniciándose a partir do día seguinte ao inicio da proposta de dinamización, previa acreditación da formalización da póliza do seguro de responsabilidade civil. A falta de sinatura do documento administrativo de cesión de uso por causa imputable á entidade cesionaria dará lugar á perda. A resolución do procedemento poñerá fin á vía administrativa e contra ela poderá interpoñerse recurso contencioso administrativo no prazo de dous meses. Non obstante, os interesados poderán, con carácter potestativo, presentar recurso de reposición ante o propio órgano que ditou a resolución no prazo dun mes. As presentes bases e cantos actos administrativos se deriven delas, poderán ser impugnados polas persoas interesadas nos casos e na forma prevista na Lei 39/2015, do 1 de outubro, do procedemento administrativo común das Administracións Públicas. A Coruña, 19 de maio de 2017 A concelleira de Participación e Innovación Democrática Asdo. Claudia Delso Carreira